PS รายได้จากการขายอสังหาฯ ลดลง ฉุดกำไร Q3/59 ร่วง 43%
PS รายได้จากการขายอสังหาฯ ลดลง ฉุดกำไร Q3/59 ร่วง 43% เหลือ 928.45 ลบ. จากปีก่อนกำไร 1.64 พันลบ. ขณะที่ช่วง 9 เดือนแรกมีกำไร 4.07 พันลบ. ลดลง 13% จากปีก่อน 4.70 พันลบ. 
9 พ.ย. 2559

บริษัท พฤกษา เรียลเอสเตท จำกัด (มหาชน) หรือ PS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 928.45 ล้านบาท หรือมีกำไรสุทธิ 0.42 บาทต่อหุ้น ลดลง 43% จากช่วงเดียวกันของปีก่อนที่มีกำไรสุทธิ 1.64 พันล้านบาท หรือมีกำไรสุทธิ 0.73 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้จากการขายอสังหาริมทรัพย์ลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 4.07 พันล้านบาท หรือ 1.82 บาทต่อหุ้น ลดลง 13% จากช่วงเดียวกันของปีก่อนที่มีกำไรสุทธิ 4.70 พันล้านบาท หรือ 2.11 บาทต่อหุ้น